stanford-oval/wikipedia huggingface dataset:
Gudauta

Gudautan keskustaa.
Gudauta (ven. Гудау́та, abhaasiksi Гәдоуҭа G˚dowtha, georgiaksi გუდაუთა Gudauta) on kylpyläkaupunki Georgiaan kuuluvassa, mutta de facto itsenäisessä Abhasian tasavallassa. Se sijaitsee Mustanmeren rannalla 37 kilometriä Suhumista luoteeseen. Kaupunki on Gudautan piirin keskus. Sen kautta kulkee Venäjältä Tbilisiin johtava rautatie (Gudautan asema). Asukkaita on 7 700 henkeä (vuonna 2003).
Gudauta sai kaupunginoikeudet vuonna 1926. Neuvostoaikana se oli suosittu matkailukohde. Nähtävyyksiin kuuluu museoalue Abazgija, läheisessä Lyhnan kylässä sijaitsevat keskiaikaisen palatsin rauniot ja 900–1000-luvun kirkko sekä Abahvatsan linnoitus.
Aiheesta muualla

Gudautan kaupungin ja piirin sivusto (Arkistoitu – Internet Archive) (venäjäksi)
Goodreads

| Goodreads |
| --- | --- |

Verkkosivusto:  goodreads.com
Tyyppi:  internet-yhteisö, sosiaalinen luettelo
Rekisteröinti:  ilmainen
Kielet:  englanti
Omistaja:   Amazon
Luonut:  Otis Chandler, Elizabeth Chandler
Avattu:  2006
Nykyinen tila:  aktiivinen
Goodreads on Otis Chandlerin ja Elizabeth Chandlerin vuonna 2006 perustama yhteisöpalvelu kirjojen sosiaalista luettelointia varten. Amazon osti sivuston 28. maaliskuuta 2013. Sivustolla on tällä hetkellä noin 30 miljoonaa käyttäjää, 900 miljoonaa kirjaa ja 34 miljoonaa arvostelua.
Historia

Otis ja Elizabeth Chandler perustivat Goodreadsin vuonna 2006. He ajattelivat sen tehtäväksi auttaa ihmisiä löytämään ja jakamaan kirjoja, joita he rakastavat sekä kasvattaa lukemista ja nostaa oppimisen astetta kaikkialla maailmassa. Ensimmäisen vuoden aikana yrityksellä ei ollut mitään virallista rahoitusta. Joulukuussa 2007 sivusto sai noin 750 000 dollaria bisnesenkeleiltä. Kyseinen rahoitus kesti vuoteen 2009, jolloin Goodreads sai kaksi miljoonaa dollaria True Ventures -pääomasijoitusyhtiöltä.
Lokakuussa 2010 yhtiö avasi oman käyttöjärjestelmänsä, joka mahdollisti kirjojen arvostelemisen. Seuraavana vuonna Goodreads osti Discovereads -arvostelujärjestelmän, joka algoritmeja analysoimalla selvitti aikaisempien luettujen kirjojen perusteella mistä kirjoista käyttäjä voisi tulevaisuudessa olla kiinnostunut. Amazon ilmoitti maaliskuussa 2013, että se ostaisi Goodreadsin vuoden 2013 toisella neljänneksellä. Tarkkaa hintaa ei julkistettu.
Ominaisuuksia

Verkkosivustolla käyttäjät voivat lisätä kirjoja henkilökohtaisiin kirjahyllyihin, arvostella kirjoja, nähdä mitä heidän ystävänsä verkkosivustolla lukevat, osallistua keskusteluihin keskustelupalstoilla ja saada suosituksia, jotka perustuvat aikaisemmin luettuihin kirjoihin. Sivustolla on myös tietokilpailuja, triviaa kirjoista, lainauksia ja genreihin perustuvia kirjalistoja.  Goodreads-sivustolla on oma versionsa  kirjailijoille, jotka haluavat tavoittaa kohdeyleisönsä paremmin. Tähän tarkoitukseen sivustoa käyttäviä kirjailijoita ovat muun muassa James Patterson ja Margaret Atwood.
Goodreads-käyttäjän Goodreads-tili on mahdollista synkronoida Facebook-tilin kanssa.
Goodreads Choice Award

Goodreads Choice Award on vuosittainen jaettava kirjallisuuspalkinto, jonka Goodreads lanseerasi vuonna 2009. Sivuston käyttäjät voivat äänestää Goodreadsin ehdottamia tai itse valitsemiaan kirjoja, jotka on julkaistu kyseisenä vuonna. Valtaosa Goodreadsin ehdottamista kirjoista on sivustoa käyttäviltä kirjailijoilta. Äänestysfinaaliin otetaan kymmenen eniten ääniä saanutta kirjaa 20 kategoriassa.
Aiheesta muualla

Goodreads. (englanniksi)
Harry Hyland

| Harry Hyland |
| --- | --- |

Henkilötiedot
Syntynyt: 2. tammikuuta 1889 Montreal
Kuollut: 2. elokuuta 1969 (80 vuotta)
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  168 cm
Paino:  71 kg
Pelaajaura
Pääsarjaura:  1911–1918
Aik. seurat:  Ottawa Senators Montreal Wanderers
Hockey Hall of Fame
 1962 
Harry Hyland (2. tammikuuta 1889 – 2. elokuuta 1969) oli kanadalainen jääkiekkoilija, joka pelasi Ottawa Senatorsissa ja Montreal Wanderersissa.
Hyland johti Montreal Wanderersin Stanley Cupin voittoon kaudella 1909-10. Hän teki kaudella kahdeksan maalia Quebec Bulldogsia vastaan kaudella 1912-13. Hänet hyväksyttiin Hockey Hall of Fameen vuonna 1962.
Palkinnot

1962 – pääsi Hockey Hall of Fameen
1909–10 – Stanley Cup
Aiheesta muualla

Harry Hyland The Internet Hockey Databasessa (englanniksi)
Gudautan piiri

Gudautan piiri Abhasian kartalla.
Kirkko Lyhnyn kylässä.
Gudautan piiri (abhaasiksi Гәдоуҭа араион, ven. Гудау́тский райо́н, Gudautski raion) on paikallishallintoalue Abhasiassa. Sen pinta-ala on 1640 neliökilometriä. Asukkaita on 34 900 henkeä (vuonna 2003).
Mustanmeren rannalla sijaitseva piiri rajoittuu lännessä Gagran ja idässä Suhumin piiriin sekä pohjoisessa Venäjään. Sen läpi virtaa Bzypjoki. Kaukasusvuoret sijaitsevat 15–20 kilometrin päässä rannikosta. Vuoriston keskellä on Ritsajärvi.
Piirin hallinnollinen keskus on Gudautan kaupunki. Lisäksi siihen kuuluu Novyi Afonin kylpyläkaupunki ja 20 kylähallintoa.
Seudun kanta-asukkaita ovat Bzypin murretta puhuvat abhaasit. Abhasian ja Georgian sotaan saakka Gudauta oli tasavallan ainoa piiri, jossa abhaasit muodostivat väestön enemmistön (53,1 %). Vuoden 2003 väestönlaskennan mukaan asukkaista 78,8 % on abhaaseja, 11,9 % armenialaisia, 5,9 % venäläisiä ja 1,7 % georgialaisia.
Tärkeimpiä elinkeinoja ovat maatalous (muun muassa teetä, sitrushedelmiä, viinirypäleitä ja tupakkaa) sekä matkailu. Nähtävyyksiin kuuluu Abhasian historiallisena keskuksena toiminut Lyhnyn kylä.
Aiheesta muualla

Wikimedia Commonsissa on kuvia tai muita tiedostoja aiheesta .
Gudautan kaupungin sivusto (Arkistoitu – Internet Archive) (venäjäksi)
Guy Claude Bagnard

Guy Claude Bagnard (s. 14. huhtikuuta 1937 Montceau-les-Mines) on ranskalainen roomalaiskatolinen piispa. Hänet vihittiin papiksi 29. kesäkuuta 1965 ja nimitettiin Belleyn hiippakunnan johtoon 8. heinäkuuta 1987. Piispaksi konsekroinnin suoritti 4. lokakuuta Albert Florent Augustin Decourtray, jota avustivat Robert-Joseph Coffy ja Louis Pierre Joseph Cornet.
Bagnard jäi eläkkeelle 15. kesäkuuta 2012. Hänen kaudellaan hiippakunnan nimi muutettiin muotoon Belley-Ars.
Grey goo

Grey goo (vapaasti suomentaen "harmaa massa" tai "harmaa mönjä", amerikanengl. gray goo) on eräs esitetty maailmanlopun skenaario, jossa nanoteknologisesta materiaalista koostuvat robotit lisääntyvät hallitsemattomasti valmistamalla kopioita itsestään. Nanomassan määrä kasvaisi näin eksponentiaalisesti, kunnes kaikki saatavilla oleva materiaali olisi käytetty uusien nanorobottien rakentamiseen. Termin kehitti K. Eric Drexler 1980-luvun puolivälissä.
Määritelmä

Termiä "gray goo" käytti ensin nanoteknologian pioneeri Eric Drexler kirjassaan Engines of Creation (1986). Neljännessä luvussa, ''Engines Of Abundance'', Drexler kuvaa sekä eksponentiaalisen kasvun että luontaiset rajoitukset kuvailemalla nanokoneita, jotka voivat toimia vain jos niille annetaan tiettyjä raaka-aineita. Kirjansa 11. luvussa Drexler huomauttaa, että geometrinen kasvu, jonka mahdollistaa itsensä kopioiminen, rajoittuu sopivien raakamateriaalien saatavuuteen.
Drexler käytti termiä korostaakseen, että "gray goo" olisi evoluution näkökulmasta ihmiseen verrattuna ylivoimainen, mutta ei millään tavalla arvokas.
Eräässä History Channel -tv-kanavan ohjelmassa kuvataan futuristinen maailmanlopun skenaario, jossa rannikolla tapahtuvaan öljyonnettomuuden siivoamiseen käytetään nanorobotteja. Ohjelmointivirheen vuoksi nanorobotit kuitenkin tuhoavat kaikki hiilipohjaiset asiat, myös hiilipohjaiset elämänmuodot, öljyn sisältämän hiilivedyn sijaan. Nanorobotit tuhoavat kaiken tuottaen kopioita itsestään. Päivien kuluessa Maa on muuttunut pölyksi.
Bill Joy, eräs Sun Microsystemsin perustajista, keskusteli joistakin tämän teknologian ongelmista tunnetussa Wired-lehden artikkelissaan "Why the Future Doesn't Need Us" (suom. Miksi tulevaisuus ei tarvitse meitä). Suorana vastineena Joyn nostamiin huolenaiheisiin nanolääketieteen pioneeri Robert Freitas julkaisi ensimmäisen kvantitatiivisen analyysin ekofagia-skenaariosta.
Grey goo tieteistarinoissa

Grey goo esiintyy useissa science fiction -genreen kuuluvissa kirjoissa, tv-sarjoissa ja elokuvissa.
Tähtiportti-televisiosarjassa itseään monistavat "replikaattorit" uhkaavat ihmiskuntaa. Tähtiportin spin off -sarjassa Stargate Atlantis replikaattorit valmistavat grey goota.
Elokuvassa Päivä jona maailma pysähtyi (2008) GORT-robotti koostuu nanokoneista, jotka voivat muuntautua hyönteismäiseen hahmoon ja tuhota mitä tahansa materiaa.
Televisiosarjassa Lexx yksikätiset "Mantrid-robotit" muuttavat koko maailmankaikkeuden aineen itsensä kopioiksi.
Elokuvassa Transcendence pääosassa oleva tekoäly käyttää nanorobotteja ihmisten parantamiseen, tavaroiden valmistamiseen ja maailman muuhun fyysiseen muokkaamiseen.
Aiheesta muualla

Green Goo—Life in the Era of Humane Genocide by Nick Szabo
Green Goo: The New Nanothreat from Wired
Goosebumps (elokuva)

| Goosebumps |
| --- | --- |

Ohjaaja:  Rob Letterman
Käsikirjoittaja:  Darren Lemke
Perustuu:  R. L. Stinen romaaniin Goosebumps
Tuottaja:  Deborah Forte, Neal H. Moritz
Säveltäjä:  Danny Elfman
Kuvaaja:  Javier Aguirresarobe
Leikkaaja:  Jim May
Pukusuunnittelija:  Judianna Makovsky
Pääosat:  Jack Black Dylan Minnette Odeya Rush
Valmistustiedot
Valmistusmaa:  Yhdysvallat
Tuotantoyhtiö:  Sony Pictures Animation LStar Capital Village Roadshow Pictures Scholastic Entertainment Columbia Pictures Expedition Films Original Film Sony Pictures Entertainment
Levittäjä:  Columbia Pictures InterCom Netflix
Ensi-ilta:   3. lokakuuta 2015
Kesto:  103 min
Alkuperäiskieli:  englanti
Budjetti:  58,000,000 $
Tuotto:  158,952,243 $
Seuraaja:  Goosebumps 2: Haunted Halloween
Aiheesta muualla
IMDb 
Elonet
AllMovie
Infobox OKNimi-testi OK: 
Goosebumps on vuonna 2015 ilmestynyt, Rob Lettermanin ohjaama ja Darren Lemken käsikirjoittama elokuva.
Rooleissa

| 0 | 1 | 2 |
| --- | --- | --- |
|  Jack Black  | … |  R. L. Stine  |
|  Dylan Minnette  | … |  Zach Cooper  |
|  Odeya Rush  | … |  Hannah Stine  |
|  Ryan Lee  | … |  Champ  |
|  Amy Ryan  | … |  Gale Cooper  |
|  Jillian Bell  | … |  Lorraine Conyers  |
|  Halston Sage  | … |  Taylor  |
|  Steven Krueger  | … |  Davidson  |
|  Keith Arthur Bolden  | … |  Principal Garrison  |
|  Amanda Lund  | … |  Officer Brooks  |
|  Timothy Simons  | … |  Officer Stevens  |
|  Ken Marino  | … |  Coach Carr  |
|  Karan Soni  | … |  Mr. Rooney  |
|  Caleb Emery  | … |  urheilija, jonka kimppuun hyökkää kasvi  |
Arvosteluja

| 0 | 1 | 2 | 3 |
| --- | --- | --- | --- |
| Film-O-Holic.com Henri Nerg |   | Elokuvauutiset.fi Niko Jutila |    |
Gudbrandsdølen Dagningen

| Gudbrandsdølen Dagningen |
| --- | --- |

Lehtityyppi:  sanomalehti
Kustantaja:  Amedia
Levikki:  22 648 (2020)
Perustettu:  1997
Päätoimittaja:  Tom Martin Kj. Hartviksen
Kotikunta:  Lillehammer
Kotimaa:  Norja
Ilmestymistiheys:  ma–la
Kieli:  norja
Aiheesta muualla
Kotisivu
Gudbrandsdølen Dagningen (lyh. GD) on norjalainen vuonna 1997 perustettu sanomalehti, jonka kotikunta on Lillehammer. Se ilmestyy kuudesti viikossa ja kuuluu Amedia-konserniin. Lehden edeltäjiä olivat Lillehammer Tilskuer (perustettu 1837), Gudbrandsdølen (perustettu 1894) ja Dagningen, joiden yhdistymisen jälkeen GD on ollut kaupungin ainoa sanomalehti.
Aiheesta muualla

Lehden verkkosvut (norjaksi)
Guy Evéquoz

| Mitalit | Mitalit | Mitalit |  |
| --- | --- | --- | --- |
|  Guy Evéquoz |  Guy Evéquoz |  Guy Evéquoz |  |
Maa:  Sveitsi
Miesten miekkailu
|  Olympialaiset  |  Olympialaiset  |  Olympialaiset  |  |
|  Hopeaa | München 1972 | kalpa, joukkuekilpailu |  |
Guy Evéquoz (s. 20. huhtikuuta 1952) on sveitsiläinen entinen miekkailija ja olympiamitalisti. Hän kilpaili vuoden 1972 kesäolympialaisissa Münchenissä ja oli siellä mukana saamassa hopeaa kalvan joukkuekilpailussa.
Guddalin kirkko

| Guddalin kirkko Guddal kyrkje |
| --- | --- |
 Kirkko vuonna 2014.
Sijainti:  Fjaler, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1686
Materiaali:  puu
Istumapaikkoja:  135
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Guddalin kirkko (norj. Guddal kyrkje) on Fjalerin kunnassa Vestlandin läänissä Norjassa sijaitseva puinen pitkäkirkko vuodelta 1686.
Aiheesta muualla

Kuvia tai muita tiedostoja aiheesta Guddalin kirkko Wikimedia Commonsissa
Gustaf Timgren

Gustaf Viktor Timgren (27. helmikuuta 1859 Pori – 13. toukokuuta 1920 Helsinki) oli lääninrahastonhoitaja, joka sai ensimmäisenä itsenäisessä Suomessa kamarineuvoksen arvonimen, vuonna 1919.
Gustaf Timgrenin vanhemmat olivat kauppias Karl Fredrik Timgren ja Matilda Elisabet Franck ja puolisot  vuodesta 1889 Anna Palmberg (k. 1892) ja vuodesta 1896 Agnes Sofie Ekström.  Turussa ylioppilaaksi tullut Timgren suoritti kameraalitutkinnon 1885. Hän oli Kylliälän kasvatuslaitoksen kassanhoitaja 1892–1906 ja Viipurin läänin lääninrahastonhoitaja 1906–1920, hoitaen tehtävää virkaatekevänä 1888–1903.
Senaattori Carl Johan Timgren oli Gusfaf Timgrenin veli.
Heidi Walli

Heidi Maria Walli (s.  20. maaliskuuta 1962 Helsinki) on suomalainen nykyaikainen viisiottelija. Hän on voittanut kaksi hopeaa nykyaikaisen viisiottelun maailmanmestaruuskilpailuissa yli 40-vuotiaiden sarjassa. Hopeat ovat vuosilta 2012 ja 2013. Ammatiltaan hän on fysioterapeutti sekä orgaanisen kemian kandidaatti  Helsingin Yliopisto ja hän johtaa perheyritystä, jonka toimialaa ovat mm. terveydenhoito palvelut, orgaaninen kosmetiikka . Vuonna 2008 hän perusti yksityisen saattohoitoyksikön. Hän toimi pitkään Helsingin nykyaikaisten viisiottelijoiden puheenjohtajana, kansainvälisen viisitteluliiton liiton (UIPM) alaisen masters-komitean johtokunnan jäsenenä ja vuodesta 2012 UIPM:n alaisen Masters komitean puheenjohtajana, jossa tehtävässä hän on ensimmäinen nainen. Suomen miekkailu- ja 5-otteluliiton hallituksen jäsenenä 2010-2014. Hänellä on kolme lasta.
Heikki Krook

Heikki (Henrik) Krook (21. joulukuuta 1846 Karstula – 3. heinäkuuta 1891 Karstula) oli maanviljelijä ja valtiopäivämies.
Heikki Krookin vanhemmat olivat valtiopäivämies Elias Krook ja Maria Lovisa Krook ja puoliso Maria Oppman. Krook kävi kuusi luokkaa Jyväskylän lyseota, mutta ryhtyi isänsä kuoltua maanviljelijäksi.  Hän oli kirkonisäntä ja kunnallismies, joka oli talonpoikaissäädyssä Viitasaaren tuomiokunnan edustaja valtiopäivillä 1891. Hän oli niillä valitsijamiesten varamies ja talousvaliokunnan varajäsen, joka teki rautatien rakentamista koskevan anomuksen ja osallistui esityksiin muun muassa metsänhoito-opetuksesta ja metsätalouden hoidosta.
Girl Genius

Agatha Heterodyne and the Beetleburg Clank, ensimmäinen Girl Genius -albumi vuodelta 2002.
Girl Genius on yhdysvaltalaisten Phil ja Kaja Foglion luoma sarjakuva. Tarinan päähenkilö on nuori Agatha Heterodyne, tyttönero keskellä hullujen tiedemiesten ja heidän luomustensa riivaamaa steampunk-henkistä Eurooppaa. Sarjakuvaa ei ole suomennettu.
Tekijät itse ovat vältelleet steampunk-nimitystä ja käyttävät sen sijaan käsitettä ”kaasulyhtyfantasia” (engl. gaslamp fantasy), jonka he katsovat paremmin kuvaavan sarjakuvansa maailmaa. Lisäksi Girl Geniuksen alkuaikoina ilmestyi myös Steampunk-niminen lehti, johon Fogliot eivät toivoneet sarjakuvansa sekoittuvan.
Huhtikuusta 2005 lähtien Girl Genius on ilmestynyt verkkosarjakuvana. Se päivittyy sivu kerrallaan, kolmesti viikossa. Vaikka alkuperäisen lehden ilmestyminen päättyi verkkoon siirtymisen myötä, Fogliot jatkavat kokooma-albumien julkaisua myös verkossa ilmestyneiden uusien jaksojen osalta. Albumien kustantaja on Foglioiden oman Studio Foglio -yrityksen toiminimi Airship Entertainment.
Girl Genius on saavuttanut palkintoja muun muassa Web Cartoonists' Choice Awardsista. Esimerkiksi vuonna 2008 se voitti parhaan sarjakuvan, parhaan käsikirjoituksen ja parhaan tapahtumaympäristön palkinnot. Albumisarjan kahdeksas osa Agatha Heterodyne and the Chapel of Bones palkittiin vuonna 2009 parhaan sarjakuvatarinan Hugo-palkinnolla. Kyseisessä kategoriassa palkinto jaettiin ensimmäistä kertaa.
Sarjakuvaan perustuen on ilmestynyt myös Phil Foglion ja James Ernestin suunnittelema korttipeli Girl Genius: The Works. Peli julkaistiin Cheapass Gamesin kustantamana vuonna 2001.
Julkaisuhistoria

Ajatus Girl Geniuksesta syntyi vuoden 1993 paikkeilla Kaja Foglion selatessa Philin vanhoja luonnoslehtiöitä. Piirrokset viktoriaanistyylisistä koneista saivat Kajan ehdottamaan, että he kehittäisivät sarjakuvan, jossa Phil pääsisi piirtämään sellaisia. Lisäksi he tahtoivat sarjakuvaansa vahvan naispäähenkilön – joka ei kuitenkaan olisi ”etsivä, ninja tai salamurhaaja”. Seuraavat kuusi vuotta Fogliot käyttivät sarjakuvan juonen ja hahmojen kehittelyyn. Aloittaessaan piirtämisen heillä oli jo olemassa karkea mutta johdonmukainen juonikehys koko tarinalle.
Girl Genius aloitti neljästi vuodessa ilmestyvänä sarjakuvalehtenä vuonna 2000, mutta huhtikuussa 2005 Fogliot aloittivat tarinan julkaisemisen verkkosarjakuvana. Alkuun Girl Genius ilmestyi verkossa kahtena jatkumona: ”101” esitteli tarinan uusille lukijoille alusta aloittaen, ”Advanced Class” jatkoi siitä, mihin lehtijulkaisu jäi. Heinäkuussa 2007 ”101” tavoitti ”Advanced Classin” aloituskohdan, ja arkistot yhdistettiin yhdeksi koko sarjan kattavaksi jatkumoksi.
Girl Geniuksen maailma

Girl Genius sijoittuu vaihtoehtohistorialliseen Eurooppaan, jossa ”teollinen vallankumous on paisunut täysimittaiseksi sodaksi”. Tämän ovat saaneet aikaan hullut tiedemiehet ja keksijät, joita kutsutaan Sparkeiksi (’kipinä’). He kykenevät rakentamaan niin valtavia höyryvoimalla toimivia robotteja kuin luomaan Frankensteinin hirviötä muistuttavia, kappaleista kokoon ommeltuja keinotekoisia olentojakin. Robotteja kutsutaan clankeiksi (’kolina’) ja keinotekoisia olentoja constructeiksi (’luomus’).
Toisiaan vastaan kilpailevat hullut tiedemiehet pitävät valtaa suurimmassa osassa Eurooppaa, mutta heidät pitää ruodussa maanosaa rautaisella otteella hallitseva paroni Klaus Wulfenbach, poikkeuksellisen voimakas ja vahvatahtoinen Spark. Hänen päälinnoituksensa on Euroopan yllä leijuva jättimäinen ilmalaiva Castle Wulfenbach. Paroni nousi valtaan noin kahdeksantoista vuotta aiemmin kaaoksen keskeltä. Pitkään riehunut sota oli vastikään päättynyt molempien keskeisten osapuolten katoamiseen: sankarillinen Spark-kaksikko Heterodyne Boys lähti kukistamaan koko maailmaa uhannutta salaperäistä Otheria (’muukalainen’) ja katosi. Samoihin aikoihin päättyivät kuitenkin myös Otherin hyökkäykset, joten yleisen uskomuksen mukaan Heterodyne Boys saavuttivat tavoitteensa.
Fogliot ovat maininneet ottaneensa vaikutteita muun muassa Jules Vernen ja H. Rider Haggardin teoksista kehitellessään Girl Geniuksen maailmaa.
Tarinan alkuasetelma

Agatha on kasvanut Adam ja Lilith Clayn kasvattamana Transilvaniassa Beetleburgin kaupungissa. Hän opiskelee Transylvania Polygnostic Universityn arvostetussa opinahjossa, kuitenkin vailla menestystä: yksikään hänen keksinnöistään ei toimi ja häntä vaivaavat alituiset päänsärkykohtaukset. Kaikki muuttuu, kun eräänä päivänä Agathalta varastetaan riipus, jonka hän sai viisivuotiaana Barry-sedältään. Samaan aikaan paroni Wulfenbach saapuu yllättäen Beetleburgiin tarkastuskäynnille poikansa Gilgameshin kanssa, eivätkä kaikki yliopiston rehtorin salaisuudet kestä päivänvaloa.
Albumit

Agatha Heterodyne and the Beetleburg Clank, 2002
Agatha Heterodyne and the Airship City, 2004
Agatha Heterodyne and the Monster Engine, 2005
Agatha Heterodyne and the Circus Of Dreams, 2006
Agatha Heterodyne and the Clockwork Princess, 2006
Agatha Heterodyne and the Golden Trilobite, 2007
Agatha Heterodyne and the Voice of the Castle, 2008
Agatha Heterodyne and the Chapel of Bones, 2009
Agatha Heterodyne and The Heirs of the Storm, 2010
Agatha Heterodyne and the Guardian Muse, 2011
Agatha Heterodyne and the Hammerless Bell, 2012
Agatha Heterodyne and the Siege of Mechanicsburg, 2013
Agatha Heterodyne and the Sleeping City, 2014
Beetleburg Clank sisältää alkuperäisen lehtijulkaisun numerot 1–3, Airship City numerot 4–6 ja Monster Engine numerot 7–9. Circus of Dreams sisältää numeroiden 10–13 lisäksi verkkosarjakuvan ”Advanced Classin” jaksot huhtikuun 17. päivästä kesäkuun 24. päivään 2005. Clockwork Princessistä alkaen albumit sisältävät yksinomaan verkossa julkaistua materiaalia, lehden lakattua ilmestymästä.
Aiheesta muualla

Girl Genius Online (englanniksi)
Sarjakuvan luojat Kaja ja Phil Foglio vuonna 2007.
Heidi Sundal

| Mitalit> Maa:   Norja.Naisten käsipallo. Olympialaiset  | Mitalit> Maa:   Norja.Naisten käsipallo. Olympialaiset  | Mitalit> Maa:   Norja.Naisten käsipallo. Olympialaiset  | Maa:   Norja> Naisten käsipallo. |
| --- | --- | --- | --- |
|  Hopeaa | Soul 1988 | joukkuekilpailu |  |
|  Hopeaa | Barcelona 1992 | joukkuekilpailu |  |
Heidi Sundal (s. 30. lokakuuta 1962 Oslo) on norjalainen entinen käsipalloilija. Hän kuului hopeaa saaneeseen joukkueeseen sekä vuoden 1988 kesäolympialaisissa Soulissa että vuoden 1992 kesäolympialaisissa Barcelonassa.
Heidi Tjugum

| Mitalit> Maa:   Norja.Naisten käsipallo. Olympialaiset  | Mitalit> Maa:   Norja.Naisten käsipallo. Olympialaiset  | Mitalit> Maa:   Norja.Naisten käsipallo. Olympialaiset  | Maa:   Norja> Naisten käsipallo. |
| --- | --- | --- | --- |
|  Hopeaa | Barcelona 1992 | käsipallo |  |
|  Pronssia | Sydney 2000 | käsipallo |  |
Heidi Marie Tjugum (s. 5. syyskuuta 1973 Drammen) on norjalainen käsipalloilija, pelipaikaltaan maalivahti. Hän on saavuttanut kaksi olympiamitalia ja voittanut maailmanmestaruuden. Hän on pelannut Norjan maajoukkueessa 175 maaottelua helmikuusta 1992 maaliskuuhun 2008.
Duvholt pelasi kolmissa olympialaisissa. Barcelonassa 1992 hän saavutti hopeaa, Atlantassa 1996 tuloksena oli neljäs sija, ja Sydneystä 2000 tuli pronssia. Hän voitti maailmanmestaruuden vuonna 1999, jolloin Norja voitti loppuottelussa Ranskan jatkoajalla maalein 25–24.
Greyiaceae

| Greyiaceae |
| --- | --- |
 Greyia radlkoferi
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Geraniales
Heimo::  Greyiaceae  Hutch., nom. cons.
Suvut
 Greyia Hook. & Harv. 
Infobox OKNimi-testi OK: 
Greyiaceae on pieni kasviheimo koppisiemenisten Geraniales-lahkossa, johon myös muun muassa kurjenpolvikasvit (Geraniaceae) kuuluvat. Heimossa on vain Greyia-suku.
Tuntomerkit

Kasvit ovat pensaita tai pieniä puita. Lehdet ovat pyöreähköjä, yksinkertaisia, tupellisia, kourasuonisia, tylppähampaisia ja korvakkeettomia tai korvakkeellisia; tuppi, ruoti ja lapa karisevat yhtenä kokonaisuutena. Kukat sijaitsevat varsipäätteisissä tertuissa ja ovat isoja ja punaisia sekä sikiäintä lukuun ottamatta erilehtisiä. Verholehtiä on viisi, samoin terälehtiä. Kymmenen varrellista mesiäistä on kilpimäisiä tai alasimenmuotoisia ja sijaitsevat hetiön ulkopuolella. Heteet ulottuvat pitkälle ulos kukasta. Sikiäin on yhdislehtinen ja suippenee vähitellen pitkäksi vartaloksi, joka päättyy hieman laajentuneeseen luottiin. Hedelmä on kotamainen. Siemenen endospermi on tärkkelyspitoinen.
Levinneisyys

Lajit kasvavat Etelä-Afrikan Swazimaassa.
Luokittelu

Greyia-suvussa on kolme lajia. Cronquist (1981) vei sen Sapindales-lahkoon. Lähimmäksi sukulaiseksi on kuitenkin osoittautunut heimo Francoaceae Geraniales-lahkossa.
Lajit:
Greyia flanaganii Bolus
Greyia radlkoferi Szyszył.
Greyia sutherlandii Hook. & Harv.